CELEX: 62021CN0389
Language: et
Date: 2021-06-24 00:00:00
Title: Kohtuasi C-389/21 P: Euroopa Keskpanga 24. juunil 2021 esitatud apellatsioonkaebus Üldkohtu (teine koda) 14. aprilli 2021. aasta otsuse peale kohtuasjas T-504/19: Crédit lyonnais versus EKP

9.8.2021   
            
            
               ET
            
            
               Euroopa Liidu Teataja
            
            
               C 320/32
            
         
      Euroopa Keskpanga 24. juunil 2021 esitatud apellatsioonkaebus Üldkohtu (teine koda) 14. aprilli 2021. aasta otsuse peale kohtuasjas T-504/19: Crédit lyonnais versus EKP
      (Kohtuasi C-389/21 P)
      (2021/C 320/34)
      Kohtumenetluse keel: prantsuse
      
         Pooled
      
      
         Apellant: Euroopa Keskpank (esindajad: C. Zilioli, R. Ugena, M. Ioannidis ja F. Bonnard)
      
         Teine menetlusosaline: Crédit lyonnais
      
         Apellandi nõuded
      
      
                  —
               
               
                  tühistada vaidlustatud kohtuotsus;
               
            
                  —
               
               
                  mõista kohtukulud välja Crédit lyonnais’lt.
               
            
         Väited ja peamised argumendid
      
      EKP väidab, et vaidlustatud kohtuotsus tuleb tühistada põhjustel, et Üldkohus:
      
                  —
               
               
                  ületas kohtuliku kontrolli piire, kuna ta asendas EKP hinnangu keerukate majanduslike tegurite kohta enda hinnanguga, millega Üldkohus rikkus selles valdkonnas liidu kohtu poolt kehtestatud standardit;
               
            
                  —
               
               
                  rikkus oma põhjendamiskohustust, kuna EKP-l ei olnud võimalik mõista, miks oli vale tema hinnang reguleeritud hoiustega seoses antud kahekordse riigigarantii kohta;
               
            
                  —
               
               
                  moonutas talle menetluse käigus esitatud tõendeid, kuna ta tõlgendas ilmselgelt ekslikult nii esimeses kohtuastmes vaidlustatud otsust (3. mai 2019. aasta otsus ECB-SSM-2019-FRCAG-39) kui ka EKP kasutatud metodoloogiat, millest lähtudes analüüsiti Crédit lyonnais’ esitatud eralditaotlust;
               
            
                  —
               
               
                  ei võtnud arvesse määruse (EL) nr 575/2013 (1) artikli 4 lõike 1 punkti 94, kuna ta lisas ülemäärase finantsvõimenduse riski määratlusele kriteeriumid, mida seal ei ole, ning ei võtnud arvesse määruse (EL) nr 575/2013 artikli 429 lõiget 14, mis puudutab finantsvõimenduse määra arvutamise erandeid teatavate riskipositsioonide puhul, võttes EKP-lt otsustuspädevuse, mille talle see artikkel annab.
               
            
         (1)  Euroopa Parlamendi ja nõukogu 26. juuni 2013. aasta määrus (EL) nr 575/2013 krediidiasutuste ja investeerimisühingute suhtes kohaldatavate usaldatavusnõuete kohta ja määruse (EL) nr 648/2012 muutmise kohta (ELT 2013, L 176, lk 1), mida on muudetud komisjoni 10. oktoobri 2014. aasta delegeeritud määrusega (EL) 2015/62, millega muudetakse Euroopa Parlamendi ja nõukogu määrust (EL) nr 575/2013 seoses finantsvõimenduse määraga (ELT 2015, L 11, lk 37).